CELEX: 62006CJ0039
Language: bg
Date: 2008-06-19
Title: Решение на Съда (първи състав) от 19 юни 2008 г. # Комисия на Европейските общности срещу Федерална република Германия. # Неизпълнение на задължения от държава-членка - Държавни помощи -Субсидии за инвестиции и за заетост - Задължение за възстановяване - Неизпълнение - Принцип на защита на оправданите правни очаквания. # Дело C-39/06.

Решение на Съда (първи състав) от 19 юни 2008 г. — Комисия/Германия
      (Дело C‑39/06)
      „Неизпълнение на задължения от държава-членка — Държавни помощи — Субсидии за инвестиции и за заетост — Задължение за възстановяване — Неизпълнение — Принцип на защита на оправданите правни очаквания“
      1.                     Иск за установяване на неизпълнение на задължения — Неспазване на решение на Комисията, свързано с държавна помощ — Правни
            основания за защита — Поставяне под въпрос на законосъобразността на решението — Недопустимост — Граници — Несъществуващ акт
            (член 88, параграф 2, втора алинея ЕО, членове 226 ЕО, 227 ЕО, 230 ЕО и 232 ЕО) (вж. точки 18—20)
      2.                     Помощи, предоставяни от държавите — Решение на Комисията, с което се установява несъвместимост на дадена помощ с общия пазар
            и се разпорежда нейното връщане — Възможност за Комисията да предостави на националните власти да изчислят точния размер на
            сумата за възстановяване (член 88, параграф 2 ЕО) (вж. точка 37)
      Предмет
      
         
               Неизпълнение на задължения от държава-членка — Нарушение на член 249 ЕО и на членове 1—3 от Решение 2003/643/ЕО на Комисията
                  от 13 май 2003 година относно държавната помощ, предоставена от Германия на Kahla Porzellan GmbH и на Kahla/Thüringen Porzellan
                  GmbH (нотифицирано под номер C (2003) 1520; помощ № C‑62/00, ex NN 142/99) (ОВ L 227, стр. 12) — Неприемане в предвидения
                  срок на необходимите мерки за възстановяване на помощите, които са обявени за несъвместими с общия пазар.
               
            Диспозитив
      
         
                  1)
               
               
                  
               
               
                  	Като не е приела всички необходими мерки, за да си възстанови определени помощи, обявени за несъвместими с общия пазар с член 1,
                     параграф 2, букви г) и ж) от Решение на Комисията от 30 октомври 2002 година, съдържащо се в Решение 2003/643/ЕО от 13 май
                     2003 година относно държавната помощ, предоставена от Германия на Kahla Porzellan GmbH и на Kahla/Thüringen Porzellan GmbH,
                     Федерална република Германия не е изпълнила задълженията си по членове 1—3 от това решение.
                  
               
            
         
                  2)
               
               
                  
               
               
                  	Осъжда Федерална република Германия да заплати съдебните разноски.